|  |
| --- |
| **Ф О Н Д А Ц И Ј А****„ГОРДАНА ЈОКИЋ КАШИКОВИЋ И ДРАГИША КАШИКОВИЋ“** |

11 000 Београд, Студентски трг 1, ПИБ: 109274762, Матични број: 28829086,Рачун: 265-1760310000583-44

Тел: (011) 3207-426,Финансијски послови: (011) 3207-428, Факс: (011) 3207-486

 Београд, 28.09.2018. године

 03 Број: 612-4362/1-18

 На основу члана 5. и 6. Статута Фондацијe „Гордана Јокић Кашиковић и Драгиша Кашиковић“, 03 Број: 06-4636/3-15 од 20.10.2015. године, Одбор Фондацијe „Гордана Јокић Кашиковић и Драгиша Кашиковић“, на седници одржаној 28.09.2018. године, доноси:

ОДЛУКУ

ОРАСПИСИВАЊУ КОНКУРСА ЗА ДОДЕЛУ

„НАГРАДЕ ГОРДАНА ЈОКИЋ КАШИКОВИЋ И ДРАГИША КАШИКОВИЋ“

Члан 1.

Расписује се Конкурс за доделу три новчане награде Фондације „Гордана Јокић Кашиковић и Драгиша Кашиковић“ најбољим студентима Универзитета у Београду -Технолошко-металуршког, Машинског и Електротехничког факултета, и то:

1. Једној студенткињи која је у току претходне школске године завршила основне академске, односно интергисане основне академске и мастер академске студије у року са највишом просечном оценом,

 2. Једном студенту који је у току претходне школске године завршио основне академске, односно интергисане основне академске и мастер академске студије у року са највишом просечном оценом и

3. Једну награду студенту или студенткињи за најбољи научно-истраживачки рад, односно стручни рад студента, не мора бити први аутор.

Награда се, по правилу, додељује по једном студенту или студенткињи са сваког од наведених факултета.

Члан 2.

 Награда у износу од по 300 евра у динарској противвредности, према званичном средњем курсу Народне банке Србије на дан уплате, доделиће се из средстава Фондације „Гордана Јокић Кашиковић и Драгиша Кашиковић“.

Члан 3.

Потребна документација:

* Пријава (Образац преузети у формату PDF са интернет странице Универзитета у Београду [www.bg.ac.rs](http://www.bg.ac.rs) – у делу „Стипендије и конкурси“, или у портирници зграде Универзитета у Београду на Студентском тргу број 1),
* Уверење о дипломирању са списком положених испита или фотокопија дипломе са додатком дипломе,
* Научно-истраживачки рад, односно стручни рад студента, не мора бити први аутор.
* Штампани подаци са електронске личне карте или фотокопија важеће личне карте.

Члан 4.

Рок за подношење пријава је од 2. октобра до 10. новембра 2018. године.

Пријаве се подносе Технолошко-металуршком факултету, Машинском факултету и Електротехничком факултету Универзитета у Београду.

Обраду пријава са пратећом документацијом врше Технолошко-металуршки факултет, Машински факултет и Електротехнички факултет и предлоге одлука о додели награде достављају на одлучивање Одбору Фондације најкасније до 30. новембра текуће године.

Одлукa о додели награда биће објављена на интернет страници Универзитета у Београду:[www.bg.ac.rs](http://www.bg.ac.rs),у делу „Стипендије и конкурси“, као и на огласним таблама и интернет страницама Технолошко-металуршког, Машинског и Електротехничког факултета.

Уколико предложени студенти имају исту просечну оцену, награду добија студент и студенткиња који су стекли најмање 60 ЕСПБ бодова у свакој години студирања, који нису поновили ни једну годину студија и који су студије завршили за краће време.

Члан 5.

Додатне информације заинтересовани кандидати могу добити у Сектору за инвестиције и управљање имовином Универзитета и универзитетских задужбина и фондација, на телефон:(011) 3207-426.

Члан 6.

Конкурс о додели награда објавити на интернет страници Универзитета у Београду:[www.bg.ac.rs](http://www.bg.ac.rs),у делу „Стипендије и конкурси“ и на огласним таблама и интернет страницама Технолошко-металуршког факултета, Машинског факултета и Електротехничког факултета Универзитета у Београду.

Члан 7.

На одлуку о додели награде кандидат има право приговора Одбору Фондације у року од 8 дана од дана објављивања Одлуке.

 ПРЕДСЕДНИК

 ОДБОРА ФОНДАЦИЈЕ

 Проф. др Јелица Протић